L'article 45 de la Llei 30/1992, de 26 de novembre, de règim jurídic de les administracions públiques i del procediment administratiu comú, insta les administracions públiques a promoure la incorporació de tècniques electròniques, informàtiques i telemàtiques en el desenvolupament de la seva activitat i l'exercici de les competències.
Dins del Pla d'acció e-Europe 2002, la Generalitat de Catalunya va endegar, mitjançant un acord de govern de 13 de juliol de 1999, el projecte d'Administració Oberta de Catalunya, amb la finalitat d'acostar els seus serveis a la ciutadania mitjançant l'ús de les noves tecnologies de la informació i de la comunicació.
La Llei 11/2007, de 22 de juny, d'accés electrònic dels ciutadans als serveis públics regula les comunicacions electròniques entre les diferents administracions públiques i la seva cooperació per a l'impuls de l'administració electrònica.
Amb la voluntat d'assolir una major eficiència en els tràmits relatius al procés de subvencions als ajuntaments per al foment de la participació en activitats extraescolars, dels centres educatius sufragats amb fons públics, el Departament d'Educació vol obrir la possibilitat que els ens locals puguin realitzar els diferents tràmits per via telemàtica, mitjançant l'extranet de les administracions públiques de Catalunya, el portal electrònic eaCat.
El Departament d'Educació adapta els tràmits indicats a les peculiaritats de la prestació de serveis per mitjans telemàtics, i creu convenient que es pugui fer ús d'aquestes tecnologies en el procés de subvencions als Ajuntaments per al foment de la participació en activitats extraescolars, dels centres educatius sufragats amb fons públics.
Per aquest motiu, i en aplicació de l'article 11 del Decret 324/2001, de 4 de desembre, relatiu a les relacions entre els ciutadans i l'Administració de la Generalitat mitjançant internet,
Aprovació i adaptació del procediment
1.1 S'aproven, en els termes que aquesta Ordre estableix, els tràmits relatius al procés de subvencions als ajuntaments per al foment de la participació en activitats extraescolars dels centres educatius sufragats amb fons públics, que s'esmenten a continuació:
Sol·licitud d'ajuts i subvencions.
Presentació de la documentació justificativa.
1.2 Els tràmits indicats, que es continuen regint per la normativa que els és d'aplicació, s'adapten a les peculiaritats de la prestació de serveis utilitzant les tècniques telemàtiques mitjançant les normes que estableix aquesta Ordre.
1.3 Els tràmits indicats s'efectuaran pels mitjans telemàtics de l'extranet de les administracions públiques catalanes [URL] en els termes que estableix aquesta Ordre.
Sol·licituds, comunicacions i tramesa de documentació
2.1 Els tràmits efectuats per mitjans telemàtics tenen els mateixos efectes jurídics, han de complir els mateixos requisits i estan sotmesos a les mateixes condicions que els efectuats per la resta de mitjans admesos en dret.
2.2 La Direcció General d'Administració Local informarà les entitats locals interessades que prèviament s'hagin adherit al portal electrònic eaCat dels requisits i recursos necessaris per poder emplenar els formularis corresponents.
Per fer la presentació per mitjans telemàtics és necessari disposar d'un certificat de signatura electrònica reconegut emès per l'Agència Catalana de Certificació, Cat-Cert.
Els formularis corresponents als tràmits, així com les instruccions per trametre'ls per mitjans telemàtics, estaran a disposició de les entitats locals interessades al portal abans esmentat.
2.3 Els documents tramesos per mitjans telemàtics es consideraran presentats davant l'Administració quan s'inscriguin en el Registre corporatiu d'entrada i sortida de documents de la Generalitat de Catalunya i quedi constància a l'assentament d'entrada de les dades següents:
L'únic registre telemàtic habilitat per a la recepció dels documents relatius a aquests tràmits per mitjans telemàtics és el Registre corporatiu d'entrada i sortida de documents de la Generalitat de Catalunya.
La presentació de documents relatius al procés per qualsevol dels mitjans admesos en dret implica el consentiment de la persona interessada perquè la Generalitat de Catalunya tracti les dades de caràcter personal necessàries per a la prestació del servei.
El registre electrònic permet la presentació de sol·licituds, escrits i comunicacions tots els dies de l'any durant les vint-i-quatre hores del dia.
A efectes del còmput de terminis fixats en dies hàbils o naturals, la presentació en un dia inhàbil s'entendrà realitzada en la primera hora del primer dia hàbil següent.
Efectes de la presentació de sol·licituds, comunicacions i documents
6.1 Les sol·licituds, comunicacions i documents presentats telemàticament són vàlids i eficaços sempre que es compleixin els mecanismes d'autenticació establerts a l'article 2 d'aquesta Ordre i sigui indubtable la seva autoria i la voluntat de la persona interessada.
6.2 Les entitats locals interessades poden acreditar la presentació dels documents relatius als tràmits esmentats a l'article 1 d'aquesta Ordre aportant la confirmació de la recepció per part del portal electrònic eaCat que haurà d'incorporar, com a mínim, les dades següents:
Un cop presentats els documents dels tràmits previstos a l'article 1 d'aquesta Ordre, les entitats locals interessades poden consultar i fer el seguiment de l'expedient administratiu per qualsevol dels mitjans legalment establerts.
Barcelona, 10 de setembre de 2007